המטבע הרשמי ברומניה נקרא LEI (השם שמופיע על השטרות) ולפעמים תיתקלו בשם RON, אבל שניהם מתייחסים לאותו מטבע. ברומניה מותר להשתמש רק במטבע מקומי ואף שהיא חברה באיחוד האירופי היא לא חברה ביורו. כשאתם נוחתים בבוקרשט חשוב מאוד שתצטיידו במטבע מקומי עוד בארץ, כדי לשלם על המונית מהשדה והוצאות ראשונות עד שתגיעו לצ'יינג' בעיר. שער ההמרה בשדה התעופה בבוקרשט נמוך מאוד בהשוואה לעיר.  מידע מפורט על נושא הצטיידות במטבע מקומי תמצאו כאן.